kardosdrur/scandi-wiki huggingface dataset:
Vestnes

Vestnes er en kommune i Romsdal i Møre og Romsdal fylke i Norge. Den grænser i øst til Rauma, i syd til Stordal og Ørskog, og i vest til Skodje og Haram. Nord for Moldefjorden ligger kommunerne Midsund og Molde.

Kommunen deles i tre dele af to fjorde: I øst går den sydgående Tresfjorden, med administrationscenteret Helland (Vestnes) og Hagneset på vestsiden, bygden Sylte (oftest kaldt Tresfjord) i syd, og bygderne Vikebukt, Gjermundnes og Daugstad på østsiden. Længere mod vest har den sydgående Tomrefjorden bygden Nerås i øst, Tomrefjord i syd og Fiksdal og Gjelsten i vest. Sidste bygd i retning mod Haram er Rekdal. Denne geografi er symboliseret i kommunevåbenet «I rødt to gule spidser mod venstre». Midtspidsen er Vestnes, og de to guldspidser mod venstre er Tresfjorden og Tomrefjorden. Tidligere var Tresfjord en selvstændig kommune. Kommunenavnet kommer af gården, som lå på det vestre næs af Tresfjorden.

Landsbyerne er omkranset af Vestnesfjellene, som i syd fortsættes af Sunnmørsalperne, deriblandt Lauparen og Sandfjellet på hhv. 1.434 og 1.470moh. Der er et udstrakt net af turstier og rustikke sætere.

Erhvervslivet domineres af landbrug, en del maritim industri, bådbyggeri, turisme og omsorg. I Tomrefjord ligger Aker Yars(Langsten) og Solstrand Værft. Aas Mekaniske Verksted og Vestnes Fjordhotel ligger i Helland. I Helland ligger Bådbyggermonument (1992, Ola Stavseng) som viser bådbyggeren Lars Hammeraas. Skorgeneset industriområde ligger i Tresfjorden, bl.a. med Møre og Romsdal Kornsilo og Tresfjord Boats (tidligere Skorgenes Bådbyggeri). I dag er bådbyggeriet Salthammer A/S i drift i Remmemsvik.

Vestnes Kirke er fra 1872, beliggende i Helland Centrum på fundamentet af en tidligere kirke. På Vike ligger Vike Kapel. Tresfjord Kirke (1828) er ottekantet med gammel altertavle. Fiksdal Kirke er den fjerde i kommunen.

Gamlebroen i Helland er fra 1844, blev erstattet med Straumsbroen i 1955 og Vestnesbroen i 1998. Fra 1908 kørte landets anden bilrute fra Vestnes til Ørskog (Elling Larsson, 1908). I dag går E39 gennem kommunen, fra Ørskogfjellet i syd til færgelejet mod Molde. Fra Sylte går fylkesvej 65 syd over Vaksvikfjellet til Sunnmøre.

Eksterne henvisninger 

 Kultur i Vestnes på kort fra Kulturnett.no

Kommuner i Møre og Romsdal
Hjem-IS

Hjem-IS er et dansk ismærke, der siden 1. juli 2017 har været ejet af ismejeriet Mejerigaarden.
Salg og distribution i Danmark sker gennem både lønmodtagere samt selvstændige Hjem-IS forhandlere, som dækker hele landet med godt 100 Hjem-Is-biler. Hjem-IS er især kendt for den karakteristiske klokke som flittigt bruges, når de lyseblå biler kører rundt i hele Danmark og leverer is direkte ud til kunderne. 

Efter i en årrække at have været ejet af Nestlé kom Hjem-IS pr. 1. januar 2014 tilbage på danske hænder, købte fire private investorer via selskabet Hjem-IS Danmark A/S. Den 1. juli 2017, overtog Premier Is virksomheden.

Historie 

Hjem-IS blev startet i Danmark i 1976 efter en svensk idé om at sælge is direkte til forbrugeren uden at isen nåede at tø på vejen. Det lykkedes med stor succes og Hjem-IS er i dag netop kendt for deres specielle distributionssystem hvor isbilerne leverer is direkte ud til kunderne.
Allerede i 2004 var Hjem-IS i gang med at udstyre alle biler med GPS som først blev brugt til ruteplanlægning, men som følge af den teknologiske udvikling nu også bruges så kunderne hele tiden kan se hvor Hjem-IS bilen er og ud fra placeringen få tilsendt en SMS når bilen nærmer sig.

Frem til 2009 blev størstedelen af isen produceret i Danmark, mens produktionen nu sker i både Danmark, Tyskland og Sverige. I de seneste år har sortimentet ændret sig og nu sælges der blandt andet også pizza og andre frosne retter fra Hjem-IS bilen.

For nylig har Hjem-IS udvidet deres koncept til nu også at omfatte styk-salg af is fra kiosker, bagere og andre butikker, og går dermed ind på et marked der tidligere har været domineret af Premier Is og Frisko.

I december 2013 fusionerede Hjem-IS med konkurrenten Viking-IS og det betød at Hjem-IS nu atter er tilbage på danske hænder. I 2017 overtog Premier Is virksomheden.

Referencer

Eksterne henvisninger 
 

Isproducenter i Danmark
Etableret i 1976
Ismærker
Burnley F.C.

Burnley F.C. er en engelsk fodboldklub fra Burnley i Lancashire, der spiller i landets bedste række Premier League. Klubben har været engelsk mester to gange (1921 og 1960). FA Cuppen er blevet hjemført en gang i 1914. Efter en årrække i de lavere rækker sikrede klubben sig i 2009 oprykning til Premier League, hvor man dog kun fik en enkelt sæson inden man rykkede ned igen.

Målmanden Brian Jensen, der tidligere har spillet for B.93 og Hvidovre IF, har spillet for klubben. Han var en del af holdet der rykkede op i Premier League i 2009.

Nuværende spillertrup

Udlånt

Kilder

Eksterne henvisninger 

Fodboldklubber i England
Etableret i 1882
Burnley
Preston North End F.C.

Preston North End Football Club er en engelsk fodboldklub fra Preston i Lancashire, der spiller i den næstbedste række Championship.

Historie 
Klubben er to gange engelsk mester (1889 og 1890), og to gange FA Cup-vindere (1889 og 1938). Derudover er det blevet til yderligere 5 FA Cup-finaler. 

Preston North End var den første klub i engelsk fodbold nogensinde til at gå ubesejret i en sæson, hvilke de gjorde i 1888-89 sæsonen. Dette er sidenhen kun blev opnået en gang, af Arsenal i 2003-04 sæsonen.

Berømte tidligere spillere er Tom Finney, Sam Allardyce, Sammy McIlroy og David Beckham.

Spillertruppen

Udlånt

Kilder

Eksterne henvisninger 

Fodboldklubber i England
Etableret i 1880
Preston
Eyvind Skjær

Eyvind Skjær (29. august 1923 på Frederiksberg – 14. april 1994) var dansk skuespiller og lydbogsindlæser.

Han blev uddannet skuespiller fra Frederiksberg Teater og debuterede som Ejbæk i Eventyr på Fodrejsen på Odense Teater i 1946.

Som lydbogsindlæser spændte han vidt med Lykkelig Latter, et udvalg af Ebbe Rodes yndlingshumor i 1987, Jeppe på bjerget af Ludvig Holberg i 1988 og Den døde mand af Hans Scherfig i 1989 som nogle af hans ypperligste præstationer.

Han var søn af kongelig kammersanger Henry Skjær og far til scenografen Søren Skjær.

Eksterne henvisninger 
 

Skuespillere fra Danmark
Lydbogsindlæsere
Hovedskov

Hovedskov har flere betydninger:
 Hovedskov (Grædstrup Sogn) – en bebyggelse i Grædstrup Sogn
 Hovedskov (Sønder Alslev Sogn) – et areal i Sønder Alslev Sogn
 Hovedskov (Møn) – en bebyggelse i Stege Sogn
The Last Resort (album)

The Last Resort er Anders Trentemøllers meget anmelderroste debutalbum. Albummet blev udgivet i 2006 på CD, begrænset 2CD hvor cd 2 er en "Limited Edition Bonus CD" og 2LP af det tyske pladeselskab Poker Flat Recordings.

Spor 
 Take Me into your skin (7:34)
 Vamp (4:55)
 Evil Dub (6:10)
 Always Something Better (6:13)
 While the cold winter waiting (5:15)
 Nightwalker (5:53)
 Like Two Stranger (3:42)
 The Very last ressort (8:49)
 Snowflake (9:22)
 Chameleon (8:01)
 Into the trees Serenetti part 2 (7:17)
 Moan (5:53)
 Miss You (4:07)

Spilletid: 1 time 23 minutter 11 sekunder

Kilder 

Album fra 2006
Trentemøller-album
Sinbads gyldne rejse

Sinbads gyldne rejse (The Golden Voyage of Sinbad) er en engelsk-amerikansk fantasy-film fra 1974, instrueret af Gordon Hessler og berømt for sine stop-motion-effekter, skabt af animatoren Ray Harryhausen. Dette var den anden af Harryhausens tre Sinbad-film.

John Phillip Law spiller hovedrollen som kaptajn Sinbad, der sammen med slavepigen Margiana (Caroline Munro) rejser på jagt efter The Fountain of Destiny, skarpt forfulgt af den onde troldmand Koura (Tom Baker). Undervejs render Sinbad ind i mytologiske væsner såsom en homunculus, en levende galionsfigur, en seksarmet, fægtende Kali-statue, en kentaur og en grif.

Eksterne henvisninger 

Sinbad
Fantasyfilm fra USA
Fantasyfilm fra Storbritannien
Amerikanske film fra 1974
Britiske film fra 1974
Engelsksprogede film
Vor Frue Kirke (Roskilde Kommune)

Vor Frue Kirke (Roskilde Kommune) kan henvise til flere kirker:
 Gammel Vor Frue Kirke – Gammel kirke i Roskilde midtby, Roskilde Domsogn.
 Ny Vor Frue Kirke (Vor Frue) – Nyere kirke i landsbyen Vor Frue, Vor Frue Sogn
Sheffield United F.C.

Sheffield United Football Club er en engelsk fodboldklub fra Sheffield. Klubben er naturligt nok rivaler med Sheffields anden klub Sheffield Wednesday. Klubben spiller i The Championship, hvor klubben også var i sæsonen 2021-22. Klubben var i League One så sent som i sæsonen 2016-2017. Klubben har vundet det engelske mesterskab en enkelt gang i 1898 og FA Cuppen 4 gange (1899, 1902, 1915, 1925), så storhedstiden ligger mange år tilbage.

Tidligere spillere i klubben inkluderer Phil Jagielka, Michael Brown og James Beattie.

Spillere

Andre spillere med kontrakt

Referenser 
 Sheffied United på Transfermarkt
 Sheffield United U18 på Transfermarkt
 Skandinaviske Fans

Referencer 

Fodboldklubber i England
Etableret i 1889
United F.C.
Barnsley F.C.

Barnsley F.C. er en engelsk fodboldklub fra Barnsley i Yorkshire, der spiller i Football League Championship.

Historie 
Klubben har kun en gang spillet i Premier League, og det var i 1997/1998-sæsonen, hvor den sammen med de to andre oprykkere det år, Crystal Palace og Bolton Wanderers, måtte forlade ligaen efter blot en sæson. Siden har klubben været en tur nede i Football League One, men vendte i 2006 tilbage til The Championship efter en play-off-sejr over Swansea City.
I sæson 2007/08 slog de blandt andet Liverpool F.C. og FC Chelsea ud af FA Cuppen og nåede semifinalen, hvor det blev et knebent 0-1 nederlag til Cardiff City F.C..

Klubben blev grundlagt i 1887 under navnet Barnsley St. Peter's, men skiftede ti år senere til det nuværende navn. I 1912 vandt klubben FA Cup, hvilket er klubbens eneste trofæ til dato.

Nuværende spillertrup

Udlånt

Kendte og danske spillere

Danske spillere 
 Peter Sand (2001-2002)
 Mads Juel Andersen (2019-2023)

Tidligere markante spillere 
 Mick McCarthy () (1977-1983)

Kilder

Eksterne henvisninger 

Fodboldklubber i England
Etableret i 1887
Barnsley
Luton Town F.C.

Luton Town Football Club er en engelsk fodboldklub fra Luton, som spiller i landets bedste række, Premier League.

Historie 
Luton Town Football Club blev grundlagt i 1885 og blev profesionelle i 1890. Klubben kom for første gang i den bedste række, First Division, i 1955-56 sæsonen. De kom i 1959 hele vejen til finalen i FA Cup. Klubben led herefter dog store økonomiske problemer, og styrtede ned igennem de engelske rækker, og i 1965-66 spillede de i den fjerde bedste række. Det lykkedes dog klubben at vende ting om, og vendte tilbage til den bedste række i 1974-75 sæsonen.

Lutons bedste periode var mellem 1982-92, hvor at de havde deres længste periode i den bedste række. Holdet rykkede i 1992 ned, og over de næste femten år spillede de hovedsageligt i den næstbedste række. Klubben kom dog i 2006-07 sæsonen i seriøse økonomiske problemer, som resulterede i at klubben over de næste 3 sæsoner rykkede ned 3 gange i streg, og helt rykkede ud af Football League strukturen.

Luton vendte efter 5 år udenfor Football League tilbage, da de i 2013-14 sæsonen sikrede sig oprykning til League Two. De rykkede i 2017-18 sæsonen op til League One, og lykkedes at gøre 2 oprykninger på 2 år, da de i 2018-19 rykkede op i Championship. Luton var seriøst truet af nedrykning i 2019-20 sæsonen, og lå 10 point under stregen i februar 2020, men efter Nathan Jones blev hyret som træner, lykkedes det Luton at vende skuden, og sikre overlevning i Championship.

Nuværende spillertrup

Udlånt

Kilder

Eksterne henvisninger 

Fodboldklubber i England
Etableret i 1885
Luton
Stoke City F.C.

Stoke City F.C. er en engelsk fodboldklub fra Stoke-on-Trent i Staffordshire, der spiller i EFL Championship. Klubben sikrede sig oprykning i 2007/08. Da havde de senest været i den bedste engelske række i 1985. Klubben er den næstældste professionelle fodboldklub i verden, kun Notts County er ældre. Et enkelt trofæ står i klubbens trofæskab, og det er Liga Cuppen i 1972, hvor de slog Chelsea F.C.

Klubben havde indtil 1997 Victoria Ground som hjemmebane.

Legendariske spillere: Stanley Matthews, Gordon Banks, Peter Shilton

Tidligere danske spillere 
 Henrik Risom
 Sebastian Svärd
 Thomas Sørensen

Trofæer 
 Carling Cup: 1972

Nuværende spillertrup

Eksterne kilder/henvisninger 
 Officiel hjemmeside
 Dansk hjemmeside

Referencer 

 
Fodboldklubber i England
Etableret i 1863
Vølundkvadet


Vølundkvadet (eller Völundarkviða) er et digt fra Den ældre Edda  baseret på germanske sagn om mestersmeden Vølund. Digtet beskriver tabt kærlighed og dybt savn, men også had og brutal hævn.

Det findes flere versioner af myten, men i Den ældre Edda finder vi følgende historie:

Smeden Vølund var søn af en "finnekonge", og boede sammen med sine to brødre i Ulvedalene. Han forlades af sin elskede Hervor, og sidder tilbage og smeder ringe, mens han tænker på sin tabte kærlighed. En nat tages han til fange af kong Nidud og ført ud på en holm. Den onde dronning sørger for, at Vølunds sener skæres over ved knæet, så han ikke kan flygte. En armring som Vølund har smedet til sin kæreste, tages fra ham og gives til kongedatteren Bodvild. Efter at Vølund en tid har smedet kostbarheder for kong Nidud, tager han hævn over kongen ved at dræbe hans to sønner og smede smukke skåle af deres hovedskaller. Han voldtager Bodvild og gør hende gravid. Dette fortæller Vølund hoverende til kong Nidud, før han flygter fra stedet med et par vinger, han har smedet sig.

Vølundkvadet skal være blevet til i Hålogaland under stærk påvirkning af angelsaksiske digte. Forskningstraditionen vedrørende Edda-digtningen har diskuteret, hvorvidt Vølundkvadet hører hjemme blandt gude- eller heltedigtene. Nyere forskning har placeret digtet blandt gudedigtene, da hovedpersonen er en alf og dermed anses at høre hjemme i gudeverdenen.

I historien om Vølund genkendes figuren Daidalos fra græsk mytologi – smeden, som blev taget til fange af kongen på Kreta, men efter en tids fangenskab fløj af sted til frihed ved hjælp af selvlavede vinger. Mytologisk trækker denne figur også på figurerne Hefaistos og Vulkan.

Digtet er overleveret i det såkaldte Codex regius, "Den kongelige bog", som befandt sig i København indtil april 1971, da den sammen med Flatøbogen blev sejlet tilbage til ophavslandet Island med fregatten Vædderen, og opbevares nu ved Árni Magnússon-instituttet i Reykjavík.

Noter

Se også 
 Vølund Smed   –   Ældre Edda   –   Edda-digtene   –   Saga
 Kulturformidlingen norrøne tekster og kvad

Litteratur 
 Hallberg, Peter (1982). Den norrøne digtning. Oversat fra svensk af Claus Lund. København: Gyldendal, 1982. Originaltitel: Den fornisländska poesien. DK5=81.51.

Eksterne henvisninger 
 Völundarkviða på norrønt hos heimskringla.no
 Sangen om Vølund, oversat af H.G. Møller, udgivet 1870
 Vålund-Kvadet, oversat af Thøger Larsen, udgivet 1926
 Kvadet om Vølund, oversat af Olaf Hansen, udgivet 1911
 Völundarkviða, udgave ved Sophus Bugge med ikke-normaliseret norrøn tekst
 Kvadet om Vølund, Erik Brates svenske oversættelse på Projekt Runeberg
 Artikel om sagatraditionen om Vølund (ty: Wieland, en: Weland):   Wieland (artiklen på tysk)   og samme artikel på engelsk: The development of the Weland Saga Tradition
 En nordisk sagaside  (på engelsk)   –   Norse saga resources from the University of Oregon 
 Om kong Nidud: Níðuðr på engelsk Wiki   –   Codex regius på svensk Wiki

Digte
Nordiske sagaer
Litterære kilder til nordisk mytologi
Skandinavisk jernalder
Vikingetid
Peter Hallberg

Peter Hallberg (født 25. januar 1916, død 4. marts 1995) var en svensk filolog i norrøne studier, fra 1943 til 1947 svensk lektor og docent ved Universitet i Reykjavik, Island; dr.phil. i 1951 på en afhandling om Natursymboler i svensk lyrik från nyromantikken till Karlfeldt; fra 1951 docent og fra 1975 professor i litteraturhistorie ved Göteborgs Universitet, Sverige. 

Peter Hallberg var anerkendt som en framragende kulturformidler mellem de nordiske lande. Han er måske især kendt for sine studier over Halldór Laxness' forfatterskab i værker som Halldór Kiljan Laxness (1952), Den store vävaren (1954) og Skaldens hus (1956). Han har foruden adskillige videnskabelige artikler om islandsk litteratur, bl.a. Den isländska sagan (1956) – dansk oversættelse De islandske sagaer (1965ff) – som er et standardværk som det fortsat er umuligt at komme udenom, også skrevet Den fornisländska poesien (1962), dansk oversættelse Den norrøne digtning (1982)

Filologer fra Sverige
Ansatte ved Göteborgs Universitet
Vesterbro (Aalborg)

Vesterbro er en gade i Aalborg, der er en forlængelse af Hobrovej mod Limfjordsbroen. Den blev forlænget i 1930'erne i forbindelse med Limfjordsbroens etablering, men optræder allerede på kort fra 1847 som Vesterbrogade og sidenhen på nyere kort som Vesterbro. Langs Vesterbro findes bl.a. Aalborg Kongres og Kultur Center, Ansgars Kirken og Kildeparken.

På denne vej findes desuden skulpturen Cimbrertyren, som er skænket til Aalborg af De Danske Spritfabrikker i 1937, og rent faktisk står på den historiske grund for fabrikkerne. Skulpturen er lavet af billedhuggeren Anders Bundgaard. Skulpturen står tæt på det sted, hvor gågaden Bispensgade forbinder Vesterbro.

Eksterne henvisninger 
 Gamle kort over Åalborg. 

Gader i Aalborg
Hegnede (Møn)

Hegnede er en bebyggelse og et areal i Stege Sogn på Møn. Hegnede ligger umiddelbart syd for halvøen Ulvshale. Den tilhører Vordingborg Kommune som ligger i Region Sjælland.

I området lå på Hegnede Bakke tidligere et teglværk med udskibningshavn på den sydvestvendte kyst. Teglværket blev omrindelig kaldt Minesminde, og blev bygget i 1856 på foranledning af købmand Nicholai Bülow. I 1879 blev teglværket solgt til civilingeniør Frits Casse fra København for 6.000 rigsdaler. Senere kaldtes stedet Hegnede Teglværk, der under Casse gik konkurs. Kjøbenhavns Handelsbank ovetog ved en tvangsauktion i 1897 teglværket som ufyldestgjort panthaver. Møns Tømmerhandel overtog værket fra Handelsbanken, og ejede det indtil 1910; men driften var indstillet i 1908.

Teglværksgården står endnu, og den anlagte tange, der tjente som skibsbro, eksisterer ligeledes fortsat.
 
Falster Statsskovdistrikt erhvervede i 2005 de sidste arealer af et samlet område, der skal anvendes til rejsning af en ny Hegnede Skov, som i første omgang vil komme til at udgøre et samlet areal på ca. 28 ha.

Kilder 
 Trap, J. P. Danmark. Præstø Amt. Bind IV, 5. udg., 1955
 Kulturministeriets rapport om kulturhistoriske værdier på Ulvshale 
 Skov- og Naturstyrelsens omtale af Hegnede Skov

Lokaliteter på Møn
Hegnede

Hegnede har flere betydninger:
 Hegnede (Borup Sogn) – en bebyggelse i Borup Sogn
 Hegnede (Møn) – en bebyggelse i Stege Sogn
Salmernes Bog

Salmernes Bog (hebraisk תהילים Tehilim; græsk Ψαλμοί Psalmoí) er den 19. bog i det Gamle Testamentes kanon. Den er en af de poetiske bøger i det Gamle Testamente som Jobs Bog. Den indeholder 150 kapitler ( salme) og er dermed den bog i Bibelen med flest kapitler. Den indeholder både Bibelens længste og korteste kapitel, hhv. salme 119 (176 vers) og salme 117 (2 vers). Salmerne er sange om en lang række religiøse og almenmenneskelige temaer. De fleste af salmerne tilskrives kong David, hvorfor han kaldes salmisten. Andre af salmerne er angiveligt skrevet af Moses, Salomon, Asaf m.fl. Salmernes Bog er i dag meget brugt indenfor både jødedom og kristendom.

Eksempler fra Salmernes Bog 
En af de vigtigste salmer er salme 22, der begynder: "Min Gud, min Gud, hvorfor har du forladt mig?" om at føle sig svigtet af Gud og forhånet af mennesker. En sætning, som Jesus citerede, da han hang på korset.

Salme 51 skulle være "For korlederen. Da profeten Natan kom til David, fordi kongen havde været sammen med Batseba."(vers 1-2) bruges til at legitimere det kristne dogme om arvesynden med vers 7: "I skyld har jeg været, fra jeg blev født, i synd, fra min mor undfangede mig.." – som en forklaring eller undskyldning for Davids bedrag (jf. historien fra Anden Samuelsbog fra de historiske skrifter).

Salme 78 er tankevækkende, da den i vers 2 understreger den billedlige tale: "Jeg vil åbne min mund med billedtale, jeg vil fremføre gådetale fra fortiden" – hvorefter hele det gammeltestamentlige Israels historie genfortælles i korte træk. Ifølge denne salme skal de historiske skrifter altså læses som billedtale.

Også salme 119 skal fremhæves; med 176 vers er den længst af salmerne. De første otte vers indledes med det første bogstav i det hebraiske alfabet, mens de næste otte vers indledes med det andet bogstav i det hebraiske alfabet osv. Men dette system forsvinder i den danske oversættelse. Teksten handler om menneskets uudgrundelige kærlighed til Guds love, bud, veje, forordninger, forskrifter, befalinger, ord, afgørelser, krav og andre synonymer for Guds lov.

En del af folkekirkens dåbsritual stammer fra salme 121's sidste vers: "HERREN bevarer din Udgang og Indgang fra nu og til evig Tid!"

Fejl i 2020-udgaven 
I salme 88 står der i udgaven af 2020 "fjende", hvor der burde stå "frænde". Den korrekte oversættelse ligger stadig på net.

Musik baseret på salmerne 
 Boney M's popsang "By The Rivers Of Babylon" har taget de første strofer fra salme 137 og sidste vers i salme 19
 Frederik Magles værk Håbet bruger teksten fra salme 27.

Referencer

Eksterne henvisninger 
Online versioner og oversættelser af Salmernes Bog:
 Hebraisk (originalsproget)
 Salmernes Bog ifølge den masoretiske tekst – med engelsk paralleloversættelse
 Westminster-Leningrad codex

 Dansk oversættelse

 Salmernes Bog hos Bibelselskabet.dk
 Salmernes Bog hos Biblegateway – Dansk oversættelse fra 1933 (DO33)

Bøger i Det Gamle Testamente
Salmer
Basement Jaxx

Basement Jaxx er en engelsk duo med udgangspunkt i house-musik dannet i 1994 af Felix Buxton (dj og producer) og Simon Ratcliffe (dj, producer og guitarist).

Historie 
Buxton og Ratcliffe begyndte deres samarbejde som arrangører af illegale house-fester i London-bydelen Brixton, men det musikalske makkerskab udviklede sig hurtigt til også at foregå i Ratcliffes hjemmestudie. Duoen debuterede i 1994 med EP1, som de udsendte på deres eget pladeselskab, Atlantic Jaxx. Med inspiration fra hiphop, disco, latin, jungle og funk udviklede Basement Jaxx i løbet af de næste par år deres helt egen afart af house-musik. Duoens produktioner blev testet på et støt voksende publikum til duoens klubarrangementer i Brixton – og derefter udgivet på en række EP'er.

På en solid platform af undergrunds-succes udsendte Basement Jaxx i 1999 debutalbummet Remedy.

Basement Jaxx har optrådt på Roskilde Festival i 1999, 2001 og 2004.

Diskografi

Eksterne henvisninger 

 Basement Jaxx' hjemmeside 

Musikgrupper fra Storbritannien
Har spillet på Roskilde Festival